ddrg/super_eurlex huggingface dataset:
(35)

Lisaks väitsid Itaalia ametiasutused, et Sitsiilias on ülekaalus mikroettevõtted, mille tegevuskulud ja tööjõumaht on suuremad. Kuna tööjõu ning laenukulud moodustavad suure osa IRAPi maksubaasist, on Sitsiilia ettevõtted ebasoodsamas olukorras. Komisjon märkis, et isegi kui Sitsiilia majandusel oleks probleeme mikroettevõtete ülekaaluga ja sellest tulenevate tagajärgedega, ei lahendaks olukorda üldine IRAPi vähendamine igas suuruses ettevõtete puhul, sest selline meede ei ole suunatud mikroettevõtetele. Lisaks ei tundu abi olevat loodud Sitsiilia saarelise iseloomuga probleemide lahendamiseks, kuna see ei ole seotud saarelisest asendist tulenevate lisakuludega (näiteks transpordikulud). Näiteks ei tundu komisjonile loogiline, et ettevõtted, kes on tegevad turismi- hotelli- ja kultuurikaupade sektoris on ebasoodsamates tingimustes seetõttu, et nad asuvad Sitsiilias (artikkel 14).
(14)

Esimene ettevõtte väitis, et NMS on juba 20 aastat raskustes ja suutnud püsima jääda üksnes tänu sellele, et talle on pidevalt eraldatud riiklikke vahendeid. Kuigi turuhinnad on viimase 5 aasta jooksul tublisti tõusnud, ei ole NMS endiselt jõudnud kasumisse. Teised ettevõtted on samal ajal laiendanud oma kaevandusi ja avanud uusi kaevandusi. Seejuures ei olnud võimalik NMSi erastada, kuna teda ei peetud juba saadud riigiabile vaatamata elujõuliseks. Esimese konkurendi sõnul on NMSile eraldatud erakordsed, skandaalsed ja uskumatult ebaproportsionaalsed abisummad, mida näitab ka asjaolu, et 2004. aastal ületasid need kahekordselt ettevõtte käibe.
(6)

Paljud Itaalia meetmetes loetletud sündmused, sealhulgas suve- ja taliolümpiamängud, maailma- ja Euroopa meistrivõistluste jalgpallikohtumised, kus osaleb Itaalia rahvuskoondis, ning kõnealuste võistluste finaalmängud kuuluvad nende sündmuste hulka, mida tavaliselt peetakse suure ühiskondliku tähtsusega sündmusteks, nagu on osutatud direktiivi 97/36/EÜ põhjenduses 18. Kõnesolevad sündmused leiavad Itaalia üldsuse seas suurt vastukaja, sest on väga populaarsed nii spordisündmuste tavapäraste vaatajate kui ka üldsuse seas. Peale selle on kõnealused sündmused Itaalia elanikkonna jaoks üldtunnustatud, selgesti tajutava kultuurilise tähtsusega, kuna need aitavad kaasa rahvaste vastastikusele mõistmisele ning kuna sport on oluline kogu Itaalia ühiskonna jaoks ja need võistlused tõstavad rahvuslikku uhkust, sest annavad Itaalia tippsportlastele võimaluse saavutada edu kõige olulisematel rahvusvahelistel võistlustel.
(8)

Loetletud sündmustel on selgesti tajutav kultuuriline tähtsus Saksamaa elanikkonna jaoks, kuna neil on märkimisväärne panus rahvaste üksteisemõistmisse ning sport on oluline Saksamaa ühiskonna kui terviku ja rahvusliku uhkuse tõstmise jaoks, sest kõnealused sündmused annavad Saksamaa sportlastele võimaluse saavutada edu kõige olulisematel rahvusvahelistel võistlustel.
(11)

Tour de France (mehed) leiab Prantsusmaa üldsuse seas suurt vastukaja ja sellel on Prantsusmaa elanikkonna jaoks üldtunnustatud, selgesti tajutav kultuuriline tähtsus kultuuriidentiteedi kandjana, sest see on kõige olulisem jalgrattaspordisündmus maailmas. See kajastab jalgrattaspordi populaarsust Prantsusmaal ja avaldab olulist mõju turismile, andes võimaluse riiki tutvustada.
(1)

30. mail 2002 sõlmiti Euroopa Majanduspiirkonna liikmesriikide ja teiste assotsieerunud riikide liikluskindlustuse riiklike büroode vahel mitmepoolne leping (edaspidi „leping”). Kõnealune leping on lisatud komisjoni 28. juuli 2003. aasta otsusele 2003/564/EÜ nõukogu direktiivi 72/166/EMÜ rakendamise kohta mootorsõidukite kasutamise tsiviilvastutuskindlustuse kontrolli osas, (2) millega komisjon määras kindlaks kuupäeva, millest alates liikmesriigid loobuvad mootorsõidukite kasutamise tsiviilvastutuskindlustuse kontrollist sõidukite puhul, mis asuvad tavaliselt ühe lepingule allakirjutanud riigi territooriumil ja mis on hõlmatud lepinguga. Lepingut on hiljem laiendatud teistele riikidele 1. ja 2. lisandi vastuvõtmisega.
(10)

Käesolevas otsuses tuleb esitada sidusrühmadega peetavate arutelude töörühma liikmete käsutuses oleva teabe avalikustamise eeskirjad. Need eeskirjad kehtivad ilma et need piiraks komisjoni turvaeeskirju, mis on sätestatud komisjoni 29. novembri 2001. aasta otsuse 2001/844/EÜ, ESTÜ, Euratom (millega muudetakse komisjoni kodukorda) (4) lisas.
(9)

Turu-uuringust selgus, et autoritele suunatud muusika avaldamise teenuste turu ning esitusõiguste, mehaanilise taasesituse õiguste, sünkroniseerimisõiguste, trükkimisõiguste ja sidusõiguste turu geograafiline ulatus piirdub tavaliselt konkreetse riigiga. Sidusõiguste puhul on tõenäoline, et nende turg hõlmab tulevikus kogu Euroopa Majanduspiirkonda. Kõikide asjaomaste kaubaturgude täpse geograafilise ulatuse küsimuse võib jätta lahtiseks, kuna analüüsi tulemused on samad olenemata turgude geograafilisest ulatusest.
b)

12 päeva võrra laevade puhul, mille pardal on määruse (EÜ) nr 41/2007 IIA lisa punkti 4.1 alapunktis a osutatud püügivahendid, v.a need, mis on osutatud sama lisa punkti 4.1 alapunkti a alapunktides iv ja v.
(31)

Komisjon leiab, et Portugali väited (vt punkt 27) ei ole järelduste muutmiseks piisavad järgmistel põhjustel: — Pestana Group oli ja on ka praegu Portugali juhtiv hotellikontsern, millele abi taotlemise ajal kuulus Portugalis 15 hotelli. Riigi turismisektori jaoks tervikuna on see loomulikult suur eelis, kui üks kõige olulisematest kaubamärkidest oleks Lõuna-Ameerikas esindatud. „Pestana Hotels and Restaurants” rahvusvaheline ulatus muutis kontserni paremini nähtavaks, suurendas selle võimu läbirääkimistel ja tugevdas äritegevust hotellisektoris. Need asjaolud võimaldasid tal veelgi suuremaks saada ja tõsta investeerimisvõimet Portugali turul; — alates rahvusvahelistumise protsessi algusest on Pestana Group teinud Portugalis mitmeid investeeringuid, nimelt i) ehitanud kolm uut hotelli, ii) võtnud üle Pousadas de Portugal võrgu juhtimise, iii) omandanud kaks ebatõhusat hotelliettevõtet ning seejärel teinud nendes hotellides olulisi uuendusi ja iv) arendanud mahukaid turismiprojekte nagu Cidade da Criança Madeira autonoomses piirkonnas; — arvestades kontserni Pestana Group suurust, ei oleks Portugalis loodavate töökohtade arvu oluline kasv ainus muutus, mis Brasiilias hotelli ostmisega kaasneks. Selline kasv on tõepoolest juba olnud, kuid eelkõige tänu erinevatele eespool osutatud investeeringutele, mida kontsern on viimasel ajal Portugalis teinud, ning tänu rahvusvahelistumise protsessi käigus tehtud edusammudele. 1999. aastal oli töötajate arv kontsernis kõigest 1 800, kuid vaid kuus aastat hiljem 2005. aastal oli see juba üle 3 500; — meetmega aidatakse Portugali ettevõttel selle rahvusvahelistumise algatuse raames osta hotelli Brasiilias. Teisisõnu, sellega eelistatakse teatavat ettevõtet või teatavate kaupade tootmist. Komisjon leiab, et Euroopa Liidu ettevõtetele välismaisteks otseinvesteeringuteks antav abi on võrreldav abiga, mida antakse ettevõtetele, mis ekspordivad peaaegu kogu oma toodangu ühendusest välja. Sellistel juhtudel, arvestades nende turgude vahelist suurt vastastikust sõltuvust, kus ühenduse ettevõtted tegutsevad, ei saa välistada ka seda, et abi võib moonutada konkurentsi ühenduses. (8)
(88)

Kui investeerimisabi on antud, vähendatakse soodushinda. Vähendamine toimub proportsionaalselt poole antud investeerimisabiga. Kuigi teoreetiliselt võib kindlaksmääratud osakaal kaasa tuua selle, et madalate tegevuskuludega tehnoloogiad saavad ülemäärast hüvitist, on Sloveenia näidanud, et tegelikkuses on ainult väga vähestel juhtudel ülemäärast hüvitamist esinenud, st vaid siis, kui investeerimisabi oli abikava vahenditega ühendatud. Eelkõige tuleneb see asjaolust, et praegu Sloveenial ei ole taastuvatest energiaallikatest elektrienergiat tootvaid elektrijaamu, näiteks tuuleelektrijaamu, mille tegevuskulud oleksid madalad.
(40)

WTO vaekogu aruandes ja WTO vaidluste lahendamise organi otsuses, millega kõnealune aruanne vastu võeti, tunnistati ajutise kaitsemehhanismi määrus kõlbmatuks, kuna see on vastuolus WTO eeskirjadega, ning nõuti ühenduselt ajutise kaitsemehhanismi määruse kohaldamise lõpetamist. Ühenduse kohustus täita WTO vaidluste lahendamise organi otsust hõlmab ka tulevikus tehtavaid otsuseid, mis käsitlevad uue abi andmist ajutise kaitsemehhanismi määruse alusel. (17) Pärast WTO vaidluste lahendamise organile teatamist, et ta on kõnealuse organi otsuse ja soovitused juba täitnud, kuna ajutise kaitsemehhanismi määrus kaotas kehtivuse 31. märtsil 2005 ja liikmesriigid ei saanud enam selle alusel tegevusabi anda, kohustus ühendus mitte lubama uue abi andmist kõnealuse määruse alusel. Sellest tulenevalt oleks käesoleva abi heakskiitmine vastuolus ühenduse rahvusvaheliste kohustustega.
(6)

Komisjon märgib, et vastavalt nõukogu määruse (EÜ) nr 659/1999 (3) artiklile 8 võib liikmesriik teatise tagasi võtta, enne kui komisjon on abi kohta otsuse teinud. Artikli 8 lõikes 2 on sätestatud, et kui komisjon on algatanud ametliku uurimismenetluse, lõpetab ta selle.
(6)

Komisjoni 28. veebruari 2005. aasta määrus (EÜ) nr 349/2005, millega kehtestatakse eeskirjad ühenduse toetuse osas erakorraliste ning teatavate loomahaiguste vastaste meetmete jaoks, mis on ette nähtud nõukogu otsusega 90/424/EMÜ, (2) ei hõlma pärast otsuse 90/424/EMÜ muutmist otsusega 2006/53/EÜ (3) enam lindude grippi. Seetõttu on vaja käesolevas otsuses selgesõnaliselt sätestada, et Ühendkuningriigile rahalise toetuse andmine on seotud määrusega (EÜ) nr 349/2005 kehtestatud teatavatest eeskirjadest kinnipidamisega.
(10)

Tarbijakirjade (riigisisesed ja rahvusvahelised tarbijatevahelised ning tarbija ja ettevõtte vahelised adressaadiga kirjateenused) puhul on Soome Posti turuosa 100 %. Ärikirjade puhul on tema turuosa hinnanguliselt 85 % (riigisisesed ja rahvusvahelised ettevõtetevahelised adressaadiga kirjateenused) kuni 95 % (riigisisesed ja rahvusvahelised ettevõtte ja tarbija vahelised adressaadiga kirjateenused), kusjuures mitte ükski konkurent ei ole saavutanud suuremat hinnangulist turuosa kui 10 %. Olemasolevatel andmetel on Soome Posti rahvusvaheliste adresseeritud kirjateenuste (sissetulevad ja väljaminevad kirjad) turuosa sama suur kui riigisiseste teenuste puhul. Soome ametiasutuste andmetel on need teenused otseselt avatud konkurentsile esiteks konkurentsisurve tõttu, mida avaldab võimalus asendada „tavalised” paberkirjade teenused elektrooniliste sidevahenditega (nagu näiteks e-post või SMS), ja teiseks seepärast, et olemasolev piiramatu juurdepääs turule avab turu võimalike uustulnukate konkurentsile. Asendamise kohta tuleb märkida, et EÜ konkurentsieeskirjade kohaselt tuleb asendatavust analüüsida, lähtudes muu hulgas toote omadustest, toodete hindadest ning nõudluse muutumisest võimalike asendajate kasuks. Paberposti ja elektronside omadused näivad oluliselt erinevat ning paberposti ja elektronposti omavaheline asendatavus on oluliselt tõkestatud. (3) See näitab, et elektronside kuulub teistsugusele tooteturule ning seetõttu ei saa Soome Posti adressaadiga kirjateenuste suhtes otsest konkurentsipiirangut kehtestada. Lisaks sellele näib, et elektronposti suurenenud kasutamine vähendab oluliselt paberposti kogumahtu, mitte ei tekita selle piires konkurentsi. Esitatud teabe kohaselt reageeris Soome Post näiteks e-arvete suurenenud turustamisele Soome pankade poolt sellega, et pakkus omapoolseid elektroonilisi teenuseid ega teinud mitte mingeid algatusi seoses „tavalise” paberil sidega. Teiseks, võimaliku konkurentsi suhtes on oluline, et kogu postisektor on olnud konkurentsile avatud alates 1994. aastast ning siiani on konkurendid selle tulemusel saanud hinnanguliselt kokku vaid 15 % turuosa isegi kõige konkurentsialtimas segmendis (riigisisesed ja rahvusvahelised ettevõtetevahelised adressaadiga kirjateenused). Seetõttu ei ole mingit märki sellest, et potentsiaalsel konkurentsil oleks lähitulevikus oluline roll. Sarnaselt riigi sõltumatu ametiasutuse Kilpailuvirasto/Konkurrensverket (Soome Konkurentsiamet) järeldusele tuleks järeldada, et käesolevas põhjenduses käsitletavad teenused ei ole Soomes otseselt konkurentsile avatud. Seega ei kohaldata direktiivi 2004/17/EÜ artikli 30 lõiget 1 lepingute suhtes, mille eesmärk on Soomes nimetatud tegevusi võimaldada.
(6)

Toimeainete suhtes, mida sisaldavate taimekaitsevahendite turult kõrvaldamise etteteatamisaeg jääb lühikeseks, on asjakohane ette näha kuni 12 kuu pikkune ajapikendus olemasolevate varude realiseerimiseks, ladustamiseks, turuleviimiseks ja kasutamiseks, et kõnealuseid varusid oleks võimalik kasutada ainult ühe kasvutsükli jooksul. Kui on ette nähtud pikem etteteatamisaeg, võidakse seda lühendada nii, et see lõpeb kasvutsükli lõpul.
(2)

DuPont International Operations Sarl. on 2. veebruaril 2007 esitanud Iirimaa ametiasutustele toimiku toimeaine kloorantraniliprooli kohta koos taotlusega lisada kõnealune toimeaine direktiivi 91/414/EMÜ I lisasse. ELICITYL on 9. mail 2006 esitanud Prantsusmaa ametiasutustele toimiku toimeaine heptamaloksüloglükaani kohta koos taotlusega lisada kõnealune toimeaine direktiivi 91/414/EMÜ I lisasse. Bayer CropScience AG on 9. oktoobril 2006 esitanud Austria ametiasutustele toimiku toimeaine spirotetramaadi kohta koos taotlusega lisada kõnealune toimeaine direktiivi 91/414/EMÜ I lisasse. Andermatt Biocontrol GmbH on 7. augustil 2006 esitanud Eesti ametiasutustele toimiku Helicoverpa armigera nukleopolühedroviiruse kohta koos taotlusega lisada kõnealune toimeaine direktiivi 91/414/EMÜ I lisasse.
(4)

Ühinemisakti artikli 3 lõikes 3 on sätestatud, et Bulgaaria ja Rumeenia ühinevad liikmesriikide vahel sõlmitud konventsioonide ja protokollidega, mis on loetletud ühinemisakti I lisas, mis sisaldab muu hulgas ka Europoli konventsiooni ning 24. juuli 1996. aasta, 19. juuni 1997. aasta, 30. novembri 2000. aasta, 28. novembri 2002. aasta ja 27. novembri 2003. aasta protokolle. Need jõustuvad Bulgaarias ja Rumeenias nõukogu määratud kuupäeval.
(12)

Lähtuvalt rikkumise olemusest ning asjaolust, et see mõjutas turgu ja hõlmas ühisturu olulist osa, on komisjon arvamusel, et ettevõtjad, kellele otsus on adresseeritud, on väga tõsiselt rikkunud EÜ asutamislepingu artiklit 81.
(98)

Koondumist käsitleva juhtumi IV/M/1230 Glaverbel/PPG punktis 16 märgitakse: „Üldise kaubandusega seoses juhtumis Pilkington-Techint/SIV jättis komisjon geograafilise turu määratluse lahtiseks. Eelkõige hõbetatud ja lamineeritud klaasi puhul märkis komisjon, et suurtootjad transportisid kõnealuseid tooteid pikkade vahemaade taha. Seetõttu on pooled arvamusel, et eksisteerivad tugevad argumendid määrata kõnealused turud kogu ELi hõlmavateks turgudeks. Pooled väidavad, et sama järeldus kehtib ka tugevdatud klaasi ja klaaspaketi puhul, kuna kõik peamised tootjad tegutsevad vähemalt ELi ulatuses ja turutingimused erinevates liikmesriikides on piisavalt sarnased. Komisjoni uurimine käesolevas juhtumis kinnitas, et hõbetatud klaasi (peeglid) ja lamineeritud klaasi turud on kogu ELi hõlmavad. Muude üldise kaubanduse segmenti kuuluvate tooteturgude puhul ei ole tulemused nii selged.”
NÕUKOGU OTSUS,

25. juuni 2007,

mis käsitleb Euroopa Ühenduse poolt ajutist liikmele omaste õiguste ja kohustuste teostamist Maailma Tolliorganisatsioonis

(2007/668/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 133 koostoimes artikli 300 lõike 2 teise lõiguga,

ning arvestades järgmist:

ON TEINUD JÄRGMISE OTSUSE:

Ainus artikkel

1. Euroopa Ühenduse liikmesriigid hääletavad Maailma Tolliorganisatsiooni nõukogu otsuse poolt, mille kohaselt Euroopa Ühendusele antakse nimetatud otsustes sisalduvatel tingimustel ajutise meetmena Maailma Tolliorganisatsiooni liikmele omased õigused.

2. Kuni Tollikoostöö Nõukogu asutamiskonventsiooni muudatuse jõustumiseni nõustub Euroopa Ühendus Maailma Tolliorganisatsiooni liikmele omasete õiguste ja kohustustega, mis on sätestatud Maailma Tolliorganisatsiooni nõukogu otsuses.

3. Komisjoni volitatakse teatama Maailma Tolliorganisatsioonile, et Euroopa Ühendus nõustub Maailma Tolliorganisatsiooni liikmele omaste õiguste ja kohustustega, ning esitama Maailma Tolliorganisatsioonile lisas esitatud nõutud deklaratsiooni pädevuse kohta.

4. Euroopa Ühendus maksab alates 1. juulist 2007 Maailma Tolliorganisatsioonile aastamaksu, et tugevdada Maailma Tolliorganisatsiooni tööd ja katta lisanduvad halduskulud.

(1) Maailma Tolliorganisatsioon loodi Tollikoostöö Nõukogu asutamiskonventsiooniga (allkirjastatud 15. detsembril 1950). Kõnealune konventsioon jõustus 1952. aastal. 1994. aastal võttis Tollikoostöö Nõukogu endale töönimeks Maailma Tolliorganisatsioon, et kajastada selgemalt oma töövaldkonda. Praegu on Maailma Tolliorganisatsioonil 171 liiget.

LISA

Deklaratsioon Euroopa Ühenduse pädevuse kohta Tollikoostöö Nõukogu asutamiskonventsiooniga hõlmatud küsimustes

Muudetud Euroopa Ühenduse asutamislepingu kohaselt on käesolevas deklaratsioonis esitatud pädevus, mille Euroopa Ühenduse liikmesriigid on andnud Euroopa Ühendusele Tollikoostöö Nõukogu asutamiskonventsiooniga reguleeritud küsimustes.

Euroopa Ühendus deklareerib, et ühendusel on vastavalt Euroopa Ühenduse asutamislepingu artiklitele 131 kuni 134 ühenduse kaubanduspoliitika osas ainupädevus.

Ühendus võib sõlmida rahvusvahelisi lepinguid juhul, kui sisepädevust on juba kasutatud ühiste poliitikate rakendusmeetmete vastuvõtmiseks, või juhul, kui rahvusvaheline leping on vajalik ühenduse eesmärkide saavutamiseks. Ühenduse välispädevus on ainupädevus juhul, kui rahvusvaheline leping mõjutab ühenduse sise-eeskirju või muudab nende kohaldamisala. Sellisel juhul sõlmib ühendus liikmesriikide asemel sidemeid kolmandate riikide või rahvusvaheliste organisatsioonidega. Ühenduse vastuvõetud tolliküsimusi käsitlevate meetmete nimekiri on esitatud käesoleva deklaratsiooni lisas toodud õigusaktide loetelus.

Euroopa Ühenduse liikmesriikide poolt aluslepingute kohaselt Euroopa Ühendusele antud pädevuse teostamine on pidevalt muutuvat laadi. Seepärast jätab Euroopa Ühendus endale õiguse deklaratsiooni kohandada.
(2)

Saksamaa on taotlenud, et komisjon otsustaks erandina määruse (EÜ) nr 999/2001 artikli 13 lõike 1 esimese lõigu punktist c lubada kasutada ohustatud veiseid kuni nende produktiivse ea lõpuni.
(2)

Andermatt Biocontrol GmbH on 29. novembril 2004 esitanud Saksamaa ametiasutustele toimiku toimeaine Adoxophyes orana granuloosviiruse kohta koos taotlusega lisada kõnealune toimeaine direktiivi 91/414/EMÜ I lisasse. Nissan Chemical Europe S.A.R.L. on 24. märtsil 2006 esitanud Ühendkuningriigi ametiasutustele toimiku amisulbroomi kohta koos taotlusega lisada kõnealune toimeaine direktiivi 91/414/EMÜ I lisasse. Syngenta Ltd. on 23. juunil 2006 esitanud Madalmaade ametiasutustele toimiku emamektiini kohta koos taotlusega lisada kõnealune toimeaine direktiivi 91/414/EMÜ I lisasse. Sumitomo Chemical Agro Europe SAS on 28. märtsil 2006 esitanud Madalmaade ametiasutustele toimiku püridaliili kohta koos taotlusega lisada kõnealune toimeaine direktiivi 91/414/EMÜ I lisasse. Andermatt Biocontrol GmbH on 2. jaanuaril 2007 esitanud Eesti ametiasutustele toimiku Spodoptera littoralis’e nukleaarse polühedroosi viiruse kohta koos taotlusega lisada kõnealune toimeaine direktiivi 91/414/EMÜ I lisasse.
(9)

Vastavalt määruse (EÜ) nr 1227/2000 artikli 16 lõike 1 punktile b esitavad liikmesriigid komisjonile hiljemalt iga aasta 10. juuliks aruande jooksva eelarveaasta 30. juuniks tehtud ümberkujundamise ja muutmise kulutuste ning asjaomase üldpindala kohta. Kõnealuse määruse artikli 17 lõike 2 eeskirjadega on ette nähtud, et liikmesriigid esitavad artikli 16 lõike 1 punktis b osutatud kuluaruande ainult juhul, kui vastavalt artikli 16 lõike 1 punktile a deklareeritud summa, see tähendab jooksva eelarveaasta 30. juuniks tegelikult tehtud kulutused moodustavad vähemalt 75 % asjaomase liikmesriigi soovituslikust eraldisest. Võttes arvesse, et tehtud kulutused ei või ületada 75 % esialgsetest eraldistest, ei saa heaks kiita Saksamaa teatatud tõendatud kulusid,
(7)

Siiski on asjakohane lubada ajutiselt importida saadetisi, mille kohta ei ole päritolukohas läbiviidud kontrollimise tulemusi, tingimusel et liikmesriigid tagavad selliste saadetiste kontrollimise nende jõudmisel ühenduse piirile, et teha kindlaks ega toodete histamiinisisaldus ei ületa määrusega (EÜ) nr 2073/2005 kehtestatud piirnorme. Kõnealune ajutise lubamise kord peaks piirduma ajaga, mis on piisav selleks, et Albaania ametiasutused jõuaksid parandada oma suutlikkust kontrollimisi läbi viia.
(5)

Seoses üleminekuga AKV riikide ja ELi kaubanduse liberaliseerimisele ei saa üheaegselt kehtida piiramata kogused ning suhkruprotokolli kohased hinna- ja mahutagatised. Vähimarenenud riikidele on kavas tagada suhkru piiramatu turulepääs algatuse „Kõik peale relvade” (Everything But Arms – EBA) raames alates 1. juulist 2009. Kuna üleminekuperioodi teise etapi algus on kavandatud 1. oktoobriks 2009, tuleks EBA suhkruturukorraldust vastavalt kohandada.
(5)

Kõnealuse toimeaine hindamisel on esile kerkinud terve rida küsimusi. Benfurkarbi ainevahetuse peamine saadus on karbofuraan, mis on ka ise toimeaine ja mis on läbi vaadatud vastavalt direktiivile 91/414/EMÜ. Benfurkarbi kasutamisel tekib ainevahetuse saadusena karbofuraan, mis on märksa mürgisem kui lähteaine benfurkarb. Hinnangus väljendati muret ohustatud tarbijarühmade, eriti laste akuutse kokkupuute üle benfurkarbi kasutamisel tekkivate karbofuraanijääkidega. EFSA on siiski väitnud, et tarbijaid ähvardavat ohtu ei ole võimalik täielikult hinnata, sest teataja esitatud toimikus ei ole piisavalt andmeid. Lisaks ei olnud tähtajaks esitatud andmed piisavad, et EFSA oleks saanud täielikult hinnata ohtu, et põhjavesi saastub muude ainevahetuse saadustega kui karbofuraan. Kättesaadavate andmete põhjal ei ole tõendatud, et oht lindudele, imetajatele veeorganismidele, pinnaseloomadele, vihmaussidele ja muudele organismidele, mis ei ole sihtorganismid, oleks vastuvõetav. Seega ei olnud kättesaadava teabe põhjal võimalik järeldada, et benfurakarb vastab direktiivi 91/414/EMÜ I lisasse kandmise kriteeriumidele.
(4)

Hindamisaruande kohta on liikmesriigid ja Euroopa Toiduohutusamet esitanud vastastikused eksperdihinnangud ning see aruanne on esitatud komisjonile 23. juunil 2006. aastal EFSA kokkuvõttena, milles käsitletakse vastastikuseid eksperdihinnanguid pestitsiidse toimeaine metomüüli ohuanalüüsi kohta. (4) Liikmesriigid ja komisjon on kõnealuse hindamisaruande toiduahela ja loomatervishoiu alalises komitees läbi vaadanud.
Järeldus kehtib nii üld- kui erikoolituse kohta. Komisjon märgib eelkõige, et üldkoolituse raames korraldatud „tehniline koolitus” hõlmab oskusi, (15) mida on vaja mõlema vaadeldava projekti jaoks ehk laiemalt konkurentsivõimelise autotehase jaoks. (16) Belgia ametiasutused on esitanud siiski tõendeid, et osa tehnilisest üldkoolitusest hõlmas kvalifikatsiooni, mida tuleb õpetada pika aja vältel ning et igal aastal lahkub seetõttu ettevõtjast märkimisväärne arv töötajaid. See tuleneb kõnealuse kvalifikatsiooniga töötajate väga suurest defitsiidist Belgia tööturul. Komisjon leiab, et komisjon on kolme tehnilise üldkoolituse valdkonna argumente põhjendanud rahuldavalt.

Koolituse sisu Koolituse kestus kokku Tööjõu voolavus: ettevõtjast lahkunud tööliste protsent aastas Abikõlblikud kulud: osalejad Abikõlblikud kulud: muud kulud Tõstukijuhid 40 58 % 132 000 42 500 Mehhaanikud 2 000 13 % 660 000 355 000 Hooldustehnika 400 20 % 198 000 197 500 NB! Keevitamise kohta on Belgia märkinud koolituse kogukestuseks 60 tundi ning tehase tööjõu voolavusprotsendiks 4. Komisjoni arvates on need näitajad suhteliselt madalad ning ei takista ettevõtjal katta vastavat koolituskulu kasumiga. Voolavus ei ole vaadeldaval juhul piisav, et panna ettevõte loobuma vastavate kulude tegemisest.

On ilmne, et töötajaskonna voolavus takistab ettevõtjal saada selle otstarbega koolituseks tehtud kulude katmiseks loodetavat tulu. Seega on tõenäoline, et ilma abita ei suudaks ettevõtja eespool nimetatud kulusid katta.